158 
lede til Konstantinopel, hvor han blev prægtigen modtagen af 
Keiser Alexius Comnenus, der gav ham Bolig i det samme Pal- 
lads — Blachernæ med den skjønne Udsigt over Staden og Hav- 
nen —, hvor Danmarks Konge, Erik den Eiegode, paa sin Jor- 
salafart faa Aar tidligere havde boet. Da Kong Sigurd endelig forlod 
Konstantinopel, traadte de fleste af hans Mænd i Tjeneste hos 
Alexius Comnenus, hvem Kongen nu ogsaa overlod alle sine 
Skibe; selv steg han til Hest og reed hjemad mod Norden gjen- 
nem Bulgariet, Ungarn og Tydskland. Efterat have overskredet 
Grændsen for Skandinavien, det vil sige efter at have passeret 
Eiderfloden, opholdt Sigurd sig nogen Tid i Hedeby i Sønder- 
jylland hos den danske Kong Niels, der var bleven gift med 
hans Stifmoder, Magnus Barfods Enke, Margreta Fredkolla, og 
hvem han nu kunde fortælle saa Meget om hine fjerne Herligheder, 
mellem hvilke Broderen, Erik den Eiegode, havde tilbragt sine 
sidste Dage. Kong Niels fulgte selv Sigurd til Nørrejylland og 
gav ham det Skib, hvormed han derfra, efter halvfjerde Aars 
Fraværelse, nu vendte tilbage til sit Rige. Alle vare her enige 
i, at en berømmeligere Fart end hans ikke var udgaaet fra 
Norge. 
Fortællingen, hvorefter Sigurd Jorsalafarer i Aaret 1111 
overlod Keiser Alexius Comnenus sine Skibe, har et Sidestykke i 
Orkneyingasage, hvorefter Ragnvald Jarl og hans Ledsagere senere, 
da de forlode Konstantinopol i Aaret 1155, ligeledes der eftler- 
lode deres Skibe”). Derimod var det ejendommeligt for Sigurd 
Jorsalafarer, at han ved sin Afreise fra Konstantinopol ogsaa til 
Amindelse satte de forgyldte Dragefigurer, der havde prydet 
hans eget Krigsskib, »som en Trophæ« oven paa Sophiekirken”). 
”) Orkneyninga Saga, sive Historia Orcadensium. Ed. Jonas Jonæus. Haf- 
niæ. 1780. 49'p. 318. 
”) Pro trophæo. Wilhelm. Malmesb. ap. Savile. p. 167. Jynfr. Suhm, Histo- 
rie af Danmark. V, 189. Keyser, Bidrag til Kong Sigurd Jorsalafarers 
Historie, i Samlinger til det norske Folk Sprog og Historie. I, 409. 
Munch, Det norske Folk Historie. Il, 591. 
